CELEX: 62016TN0845
Language: lt
Date: 2016-11-30 00:00:00
Title: Byla T-845/16: 2016 m. lapkričio 30 d. pareikštas ieškinys byloje QG/Komisija

20.2.2017   
            
            
               LT
            
            
               Europos Sąjungos oficialusis leidinys
            
            
               C 53/30
            
         2016 m. lapkričio 30 d. pareikštas ieškinys byloje QG/Komisija
   
   (Byla T-845/16)
   (2017/C 053/37)
   Proceso kalba: ispanų
   
      Šalys
   
   
      Ieškovas: QG (Madridas, Ispanija), atstovaujamas advokatų L. Ruiz Ezquerra, R. Oncina Borrego, I. Sobrepera Millet ir A. Hernández Pardo
   
      Atsakovė: Europos Komisija
   
      Reikalavimai
   
   Ieškovas Bendrojo Teismo prašo:
   
               —
            
            
               Pripažinti, kad 2016 m. liepos 4 d. Komisijos sprendimas dėl valstybės pagalbos SA.29769 (2013/C) (ex 2013/NN), kurią Ispanija suteikė tam tikriems futbolo klubams, pažeidžia SESV 107 straipsnio 1 dalį ir 108 straipsnio 3 dalį, nes galimybė konsoliduoti finansines ataskaitas, atsiradusi dėl Įstatymu 10/1990 keturiems klubams suteikto leidimo dalyvauti įvairių sporto šakų renginiuose, taip pat mažesnio pelno mokesčio tarifo nustatymas taip pat pripažintina su vidaus rinka nesuderinama valstybės pagalba, ką turėjo konstatuoti ir Europos Komisija.
            
         
               —
            
            
               Taip pat, panaikinti šią priemonę ir nurodyti Ispanijos Karalystei susigrąžinti su vidaus rinka nesuderinamą pagalbą iš ją gavusių asmenų ir nurodyti atsakovei padengti bylinėjimosi išlaidas.
            
         
      Ieškinio pagrindai ir pagrindiniai argumentai
   
   Grįsdamas ieškinį ieškovas nurodo SESV 107 straipsnio 1 dalies ir 108 straipsnio 3 dalies pažeidimus.
   Ieškovas, krepšinio klubas, pritaria ginčijamam aktui, kiek jame Komisija konstatavo, kad Įstatymu 10/1990 numatyta priemonė, kuria tam tikriems futbolo klubams nustatomi lengvatiniai pelno mokesčiai, pripažintina su vidaus rinka nesuderinama valstybės pagalba.
   Vis dėlto, ieškovas mano, kad tokią pačią išvadą kaip dėl lengvatinių mokesčių Komisija turėjo prieiti ir dėl taip pat Įstatymu 10/1990 numatytos galimybės tiems patiems klubams dalyvauti įvairių sporto šalių renginiuose.
   Konsoliduoti finansines ataskaitas, susijusias su futbolo ir krepšinio sporto šakomis, pagrindinėmis sporto šakomis Europoje, buvo leista vien profesionalų varžybose dalyvaujantiems įvairų sporto šakų klubams, o tai padarė tiesioginę įtaką pelno mokesčio bazės skaičiavimui. Iš tiesų, ataskaitų konsolidavimas leidžia iš futbolo gautų didelių pajamų atimti su krepšiniu susijusius nuostolius, todėl šitaip pelno mokesčio bazė, atitinkamai ir mokėtino mokesčio suma, žymiai sumažėja.